28.		Vlastnoručný závet (viac dedičov) (2) (§ 476 a nasl. ObZ)
Ja, podpísaný Marek Lendacký, nar. 12. 10. 1951, trvale bytom Žilina, Kvetná ul. č. 10, pre prípad svojej smrti ustanovujem za dedičky svojho hnuteľného aj nehnuteľného majetku svoju sestru Martu Novú, rod. Lendackú, nar. 21. 9. 1953, t. č. bytom v Martine, Dlhá ul. č. 52 a družku Barboru Cepovú, nar. 25. 11. 1955.
Žilina 10. septembra 2023
	vlastnoručný podpis poručiteľa
Poznámka
Pre formálne náležitosti tohto závetu platia tie isté zákonné podmienky ako pri závete s jedným dedičom.
Ak je však ustanovených viac dedičov, môže poručiteľ určiť aj ich podiely, ktoré sa im z dedičstva majú dostať. Ak tieto podiely závet neobsahuje, predpokladá sa zo zákona, že sú rovnaké.